
Наредба за допълнение на Наредбата за определяне размера на местните данъци в Община Котел


                §1. Създава се нов раздел „Данък върху таксиметров превоз на пътници” с чл.13 и чл.14: 

ДАНЪК ВЪРХУ ТАКСИМЕТРОВ ПРЕВОЗ НА ПЪТНИЦИ

                Чл. 13. (1) Данъчно задължените лица се облагат с данък върху таксиметров превоз на пътници за извършената от тях или от тяхно име дейност по таксиметров превоз на пътници.
                 (2) Данъчно задължени лица са превозвачите, притежаващи удостоверение за регистрация, издадено от Изпълнителния директор на Изпълнителна агенция ”Автомобилна администрация”, и разрешение за извършване на таксиметров превоз на пътници, издадено от кмета на Община Котел по Закона за автомобилните превози.
                 (3) Данъчно задължените лица получават издаденото разрешение по чл. 24а, ал. 1 от Закона за амтомобилните превози след подаване на данъчна декларация по образец за дължимия данък, в която са посочени обстоятелствата, свързани с определянето му.
                 (4) Данъчно задължените лица подават данъчна декларация за всички промени в обстоятелствата, които имат значение за определяне на данъка, в 7-дневен срок от датата на настъпване на обстоятелството.
                 (5) При прехвърляне на предприятието на едноличен търговец, данъчната декларация се подава и от прехвърлителя, и от приобретателя в 7-дневен срок от датата на вписване на прехвърлянето в търговския регистър.
                 Чл. 14. (1) Годишния данък върху таксиметров превоз на пътници се определя в размер на 300 лева.
                 (2) Данъкът върху таксиметровия превоз на пътници по ал. 1 се дължи от данъчно зъдалжените лица за всеки отделен автомобил, за който е издадено разрешение за извършване на таксиметров превоз на пътници.
                 (3) Когато разрешението за извършване на таксиметров превоз на пътници е издадено през течение на годината, дължимият данък се определя по формулата, съгласно чл. 61ч, ал. 2 от Закона за местните данъци и такси.
                 (4) Когато действието на разрешението за извършване на таксиметров превоз на пътници бъде прекратено през течение на годината, от платения данък се възстановява недължимо внесената част, определена по формулата, съгласно чл. 61ч, ал. 2 от Закона за местните данъци и такси.
                 (5) Данъкът по чл. 14, ал. 1 се внася преди получаване на издаденото разрешение по чл. 24а, ал. 1 от Закона за автомобилните превози.
                 (6) Възстановяване на надвнесен данък по чл.14, ал. 4 се извършва по писмено искане на данъчно задълженото лице по реда на Данъчно-осигурителния процесуалин кодекс

ПРЕХОДНИ И ЗАКЛЮЧИТЕЛНИ РАЗПОРЕДБИ

                 §2. Наредбата влиза в сила от 1 януари 2017 г. 


